**Семей қаласының аумақтық сайлау комиссиясының 2025 жылдың 12 қазанда өткен Абай облысы Семей қаласының әкімін сайлау қорытындылары туралы хабарламасы**

2025 жылдың 12 қазанда Абай облысы Семей қаласының әкімінің сайлауы өтті.

 Семей қаласының аумақтық сайлау комиссиясы «Қазақстан Республикасындағы сайлау туралы» Қазақстан Республикасы Конституциялық Заңының 14-бабының 9) тармақшасына, 44-бабының 2-тармағына, 45-бабына, 113-10-бабына сәйкес, учаскелік сайлау комиссияларының Абай облысы Семей қаласының әкімін сайлау нәтижелері туралы хаттамасының негізінде, сайлау қорытындыларын белгіледі:

 Сайлаушылар тізіміне сайлау округі бойынша 220 761 азамат енгізілді, олардың 118 553-і дауыс берді. Жарамсыз бюллетеньдер саны – 2482, «Барлығына қарсымын» жолында белгісі бар – 4310.

Әр кандидат үшін берілген дауыстар саны:

Бекжасаров А.Қ. – 9763; Қожанбаев Ә.Н. – 89441; Төлеуов Қ.М. – 12 557.

 Абай облысы Семей қаласының әкімі болып Қожанбаев Әділет Нұрсағатұлы  сайланды, 1980 жылы туған, Абай облысы Көкпекті ауданының әкімі,  Абай облысы Көкпекті ауданының Көкпекті ауылында тұрады, өзін өзі ұсыну тәртібімен ұсынылған.

**Семей қаласының аумақтық сайлау комиссиясы**